Държавен вестник, бр. 4, 2026 г., стр. 58

СТР.  58	
Д Ъ Р Ж А В Е Н  В Е С Т Н И К 	
БРОЙ  4
Извършва моделиращи и лифтинг техники за мануален масаж на лице, шия и деколте. 
Извършва антицелулитни, моделиращи и дрениращи масажни техники за моделиране на 
фигурата. Работи с разширена гама козметична апаратура: повърхностно микродермабразио, 
апарати с високочестотен ток, микротокове, нискочестотен ток, нискочестотни неаблативни 
радиочестотни устройства , LED апарати за козметична фотобиомодулация, нискоенергийни 
(с мощност под 500 mW) лазерни системи за козметична фотобиомодулация, нискочестотна 
неаблативна радиочестота за козметични цели (0.3–1 MHz, 10–30 W, 1–3 mm дълбочина, 
температура в дермата 38–42°C), козметични апарати за микронидлинг (с проникване не по-
дълбоко от 0,2 до 0,5 mm) без комбиниране с радиочестота с козметични продукти, разрешени 
за употреба съгласно действащата нормативна рамка и съществуващи регламенти. 
Извършва козметични процедури микронидлинг (с проникване не по-дълбоко от 0,2 до 
0,5 mm) без комбиниране с радиочестота, микропигментация (полуперманентен и 
перманентен грим), с козметични продукти и апарати, разрешени за употреба съгласно 
действащата нормативна рамка и съществуващи регламенти. 
Извършва процедури за засилване на регенерацията на кожата, за избистряне на тена и 
изравняване на структурата на кожата, за цялостно подобряване на състоянието на кожата. 
Извършва повърхностни химични пилинги, класически масаж на тяло и антицелулитни 
процедури. Съставя индивидуални козметични протоколи и графици за клиента, извършва 
консултиране относно грижа за кожата и препоръчва подходяща козметика. Познава основите 
за управлението на салона и оказване на първа помощ, прави бизнес проучвания, извършва 
индивидуален подбор на процедури, организира и отговаря за дейността в козметичния 
салон/център/студио. Работи със специализиран софтуер за организиране и управление на 
дейността на салона. Лице, което е придобило квалификация по част от професията, следва да 
упражнява единствено дейностите, свързани със съдържанието на професионалното обучение.  
Работата изисква съчетание на естетически и основни биологични познания, постоянна 
информираност за новите тенденции и иновации в козметиката, както и умения за работа с 
разширена гама козметична апаратура и високотехнологични козметични продукти. Ключови 
качества са дискретност, емпатия, точност, отлична хигиена и умение за изграждане на 
доверие и екипност. Изискват се много добри познания относно съставките на съвременните 
професионални и козметични продукти.  
 
2.3. 
Четвърта степен на професионална квалификация по професията 
 
 Лицето, придобило четвърта степен на професионална квалификация по професия 
„Козметични услуги“, извършва разширен набор от услуги, надграждащи знанията и уменията 
и компетентностите oт втора и трета степен на професионална квалификация. Специалистът 
по козметични услуги с четвърта степен на професионална квалификация притежава високо 
ниво на експертност в козметичните процедури. Извършва трайни методи за обезкосмяване с 
високотехнологична козметична апаратура - апарат за електролиза, диоден лазер и IPL (Intense 
Pulsed Light). Работи с високотехнологични козметични апарати за поддържане и подобряване 
вида и състоянието на кожата на лицето и тялото.  
Специалистът умее да организира и провежда обучението на специалисти по професия 
„Козметични услуги“. Разработва обучителни програми и съдържание, съобразени с 
иновациите в козметиката. Умее да мотивира обучаемите за участие в процеса на учене. 
Използва нормативни документи и стандарти при обучение на козметици. Лицето, придобило 
четвърта степен на професионална квалификация, прилага високотехнологични процедури с